مصر کی تسخیر کے بعد اگرچہ وہاں رومیوں کی قوت بالکل ٹوٹ چکی تھی ، تاہم منتشر طور پر جابجا ابھی ان کی آبادیاں باقی رہ گئی تھیں ، اس لیے حضرت عمرو بن العاص ؓ نے ہر طرف تھوڑی تھوڑی فوجیں روانہ کرادیں ، تاکہ آئندہ بغاوت کا خطرہ باقی نہ رہے ، چنانچہ خارجہ بن حذافہ نے فیوم ، اشمونین ، بشروات ، اخمیم اور صعید ، مصر کے تمام مواضعات لیے اور عمیر بن وہب نے تینس ، ومیاط ، تونہ ، دمیرہ ، شطا ، وقہلا ، بوصیر وغیرہ پر قبضہ کر لیا اور یہاں کی کل آبادی نے فسطاط کے شرائط پر صلح کرلی ، اور عقبہ بن عامر یادردان نے مصر کی آبادیوں پر قبضہ کیا اور مصر واسکندریہ پر پورا تسلط ہو گیا ۔
Entity: مصر — Type: /location, /location/country, /organization/sports_team, /person, /organization